-Հայաստանի իշխանությունների բազմաթիվ հայտարարություններն առ այն, որ արտաքին քաղաքականության ուղենիշները չեն փոխվելու և որևէ շրջադարձ չի լինելու մինչ օրս վարվող քաղաքականությունում, ճիշտ են: Մեր պետությունը բավականին զգայուն տարածաշրջանում է, որը հետաքրքրություն ունի և՛ տարածաշրջանային խաղացողների համար, և՛ սերտ հարևանություն ունի այնպիսի եռացող տարածաշրջանի հետ, ինչպիսին Մերձավոր Արևելքն է: Հետևաբար Հայաստանի պարագայում արդարացված է հավասարակշիռ քաղաքականությունը, որը մինչ այս վարվել է: Մեր արտաքին քաղաքական ուղեգիծը պետք է կառուցվի և տարածաշրջանային, և արտատարածաշրջանային շահերի համադրման, ոչ թե դրանց հակասման սկզբունքով: Տեսել ենք այն պետությունները, որոնք շահերի հակասության տիրույթում են գործել, ինչպես են վատ հետևանքների առջև կանգնել՝ կորցնելով տարածքներ: Զորօրինակ Վրաստանը և ՈՒկրաինան: Հայաստանը պետք է շարունակի հաշվի առնել մեր տարածաշրջանի զգայուն բնույթը և բոլոր խաղացողների շահերը՝ ուղենիշ հռչակելով սեփական շահը: